Јавна набавка број 1/25, услуга – Поверавање обављања комуналне делатности јавног аутобуског превоза путника на потезу са посебним статусом (део радијално-потезних линија на територији градске општине Сурчин - потез 600) и комуналне делатности jaвног приградског и локалног превоза путника на територији града Београда у поступку јавно-приватног партнерства


КРИТЕРИЈУМИ ЗА ДОДЕЛУ УГОВОРА


У поступку јавне набавке наручилац ће доделити уговор економски најповољнијој понуди која се одређује на основу критеријума односа цене и квалитета:
	Редни
број
	Елементи критетијума
	Број пондера

	Критеријум цене

	1.
	Укупна цена без ПДВ-а исказана у Обрасцу структуре понуђене цене
	70

	Критеријуми квалитета

	2.
	Број „тендерски нових возила“
	5

	3.
	[bookmark: _Hlk162211116]Број „нових електричних и/или хибридних возила“
	25




1. Критеријум цене - Максимално 70 пондера

Финансијска оцена сваке понуде врши се тако што се понуда са најнижом јединичном ценом по км, вреднује са максималним бројем пондера предвиђених за подкритеријум ''понуђена цена''.

За остале понуде број пондера се израчунава тако што се понуда са најнижом јединичном ценом по км помножи са максималним бројем пондера и подели са јединичном ценом по км понуђача чија се понуда разматра, а према следећим формулама:

		најнижа укупна цена без ПДВ-а исказана у Обрасцу структуре понуђене цене
Број пондера = –––––––––––––––––––––––––––––––––––––––––––––––––––––––––––––––– х 70
	укупна цена без ПДВ-а исказана у Обрасцу структуре понуђене цене понуде која се рангира


2. Број „тендерски нових возила“ -  Максимално 5 пондера

Број „тендерски нових возила“ пондерисаће се према бодовној скали за Број „тендерски нових возила“ које понуђач нуди.

Под термином „тендерски ново возило“ подразумева се нов аутобус, тј. аутобус произведен и регистрован у 2023. , 2024. години и новији, са целокупном конструкцијом и уграђеним агрегатима, склоповима, подсклоповима, деловима и другим уграђеним ставкама. Уколико се година прве регистрације и година производње разликују за више од једне календарске године, за датум прве регистрације узима се 31.12. године производње.

	Број „тендерски нових возила“

	170
	0 пондера

	Од 171 до 185
	2 пондера

	186 и више
	5 пондера




3. Број „нових електричних и/или хибридних возила“ - максимално 25 пондера 

Електрична и/или хибридна возила с обзиром на чињеницу да ова возила не емитују или емитују у малој мери гасове са ефектом стаклене баште чиме се драстично смањује загађење животне средине, пондерисаће се према бодовној скали, за број нових електричних и/или хибридних возила које понуђач нуди.

Под термином “ново електрично и/или хибридно возило” подразумева се нов аутобус, тј. аутобус произведен у 2024. години и новији, са првом регистрацијом у 2024. године или касније, са целокупном конструкцијом и уграђеним агрегатима, склоповима, подсклоповима, деловима и другим уграђеним ставкама са хибридним или електро погоном. Уколико се година прве регистрације и година производње разликују за више од једне календарске године, за датум прве регистрације узима се 31.12. године производње.

	Број „нових електричних и/или хибридних возила“

	68
	0 пондера

	Од 69 до 75
	5 пондера

	Од 76 до 80
	10 пондера

	Од 81 до 85
	15 пондера

	86 и више
	25 пондера



Резервни критеријум: У случају да постоје две или више понуда са истим бројем пондера, наручилац ће доделити уговор понуђачу који понуди више електричних и/или хибридних возила.

Примена жреба: Уколико након рангирања на основу критеријума за доделу и резервних критеријума (ако су дефинисани) није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервних критеријума. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Понуђачу чији назив буде на извученом папиру ће бити додељен уговор. Након извлачења првог папира наручилац извлачи преостале папире један по један те сходно редоследу којим су извучени рангира преостале понуђаче. Понуђачима који не присуствују овом поступку, наручилац ће доставити записник извлачења путем жреба.

******* Понуђач је дужан да приликом подношења понуде достави Списак возила на обрасцу који је саставни део конкурсне документације или у слободној форми са минималним подацима (у смислу марке, типа, броја шасије, регистарске ознаке, да ли је возило хибридно или електро или са погоном на гас, година производње и сл) који представљају додатак изјави, приликом подношења понуде.

Списак возила на обрасцу који је саставни део конкурсне документације или у слободној форми са минималним подацима (у смислу марке, типа, броја шасије, регистарске ознаке, да ли је возило хибридно или електро, година производње и сл) служи као критеријум за доделу уговора.

 
